wannaphong/clean_thaiwikipedia huggingface dataset:
# เก็ตอะเวย์คาร์
"เก็ตอะเวย์คาร์"  เป็นเพลงที่บันทึกโดยนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่หก เรพิวเทชัน (2017) เป็นซิงเกิลในออสเตรเลียและนิวซีแลนด์เมื่อวันที่ 7 กันยายน ค.ศ. 2018 เพื่อสนับสนุนเรพิวเทชันสเตเดียมทัวร์ (2018) ในออสเตรเลีย ประพันธ์และผลิตโดยสวิฟต์และแจ็ก แอนโตนอฟฟ์ เป็นแนวเพลงซินท์ป็อปที่มีซินธิไซเซอร์เป็นจังหวะ ดรัมแมชชีน และการขับร้องแบบเพี้ยน ในเนื้อเพลงนี้อธิบายถึงความพยายามของสวิฟต์ที่จะหนีออกจากความสัมพันธ์ โดยใช้ความรักกับคนอื่น โดยรู้ว่าความสัมพันธ์ใหม่จะจบลงในเวลาสั้น ๆ เพราะจุดประสงค์ของมันคือ "หนี" จากความสัมพันธ์แรกเท่านั้น

นักวิจารณ์ร่วมสมัยยกย่องในด้านการผลิตของเพลงและบทประพันธ์ของเพลงที่ซับซ้อนซึ่งเต็มไปด้วยภาพและการอ้างถึงแก่นของวัฒนธรรมสมัยนิยม เช่น คู่อาชญากรบอนนีและไคลด์ นักวิจารณ์บางคนระบุว่าเพลงนี้เป็นจุดเด่นของอัลบั้ม เรพิวเทชัน "เก็ตอะเวย์คาร์" ได้รับการรับรองระดับแพลตินัมจากสมาคมอุตสาหกรรมแผ่นเสียงแห่งออสเตรเลีย (ARIA) และได้การรับรองระดับซิลเวอร์จากอุตสาหกรรมเครื่องเสียงของอังกฤษ (BPI)

 ชาร์ต 
 ชาร์ต (2018) ตำแหน่งสูงสุด Australian Digital Tracks (ARIA) 33 New Zealand Hot Singles (RMNZ) 9

 การรับรอง 

 ประวัติการจำหน่าย 
+ วันที่เผยแพร่และรูปแบบของ "เก็ตอะเวย์คาร์" ภูมิภาค วันที่ รูปแบบ ค่าย อ้างอิง  7 กันยายน 2018 ออกอากาศทางวิทยุ
# วัดเกาะโพธาวาส
วัดเกาะโพธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าบุญมี อำเภอเกาะจันทร์ จังหวัดชลบุรี ที่ดินตั้งวัดมีเนื้อที่ 18 ไร่ 2 งาน 96 ตารางวา ปัจจุบันมีพระครูสุธีวราลังการ (อมร อริยเมธี ป.ธ.6) ดำรงตำแหน่งเจ้าอาวาส

วัดเกาะโพธาวาสหรือชาวบ้านนิยมเรียกกันว่า วัดเกาะโพธิ์ ตั้งวัดเมื่อวันที่ 19 กรกฎาคม พ.ศ. 2506 เริ่มทำการก่อสร้างเมื่อ พ.ศ. 2503 โดยนายทองพูนกับนางคำพา วิริยกาล เป็นผู้บริจาคที่ดินจำนวน 17 ไร่ 1 งาน 40 ตารางวา ได้รับอนุญาตให้สร้างวัด เมื่อ พ.ศ. 2506 และได้รับประกาศให้ตั้งวัดในปีเดียวกัน ได้รับพระราชทานวิสุงคามสีมา เมื่อวันที่ 12 เมษายน พ.ศ. 2511

อาคารเสนาสนะประกอบด้วยอุโบสถ ศาลาการเปรียญ กุฏิสงฆ์ วิหาร และศาลาบำเพ็ญกุศล ฯลฯ
# วัดหนองหอย (จังหวัดสงขลา)
วัดหนองหอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดขนุน อำเภอสิงหนคร จังหวัดสงขลา มีที่ดินตั้งวัดเนื้อที่ 5 ไร่ 2 งาน 43 ตารางวา

วัดหนองหอยตั้งวัดเมื่อ พ.ศ. 2420 สมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานวิสุงคามสีมาเมื่อประมาณ พ.ศ. 2445 เขตวิสุงคามสีมา กว้าง 22 เมตร ยาว 28 เมตร ด้านการศึกษาได้จัดให้มีโรงเรียนวัดหนองหอยขึ้นในที่ดินวัด เมื่อวันที่ 24 มิถุนายน พ.ศ. 2466 โดยการอุปการะของหลวงพ่ออินทร์ จันทสโร เจ้าอาวาสวัดหนองหอย โดยเริมแรกใช้ศาลาการเปรียญวัดหนองหอยเป็นที่เล่าเรียน

อุโบสถมีฐานก่ออิฐถือปูน เดิมเป็นอุโบสถโถง ไม่มีฝาผนัง ครั้งเมื่อมีการบูรณะเมื่อ พ.ศ. 2477 จึงตีฝาไม้โดยรอบและเจาะช่องหน้าต่างเป็นบานพับเล็กหลังคา 2 ชั้น บริเวณหน้าบันอุโบสถตกแต่งด้วยลายปูนปั้นแสดงฝีมือช่างท้องถิ่นสงขลา เช่น รูปพระอินทร์ทรงช้างเอราวัณประกอบลายกระจังและลายพรรณพฤกษาและภาพพุทธประวัติตอนมหาภิเนษกรมณ์ มีเทวดามารองรับเท้าม้า ไม่แสดงภาพเจ้าชายสิทธัตถะ แต่แสดงเป็นภาพพระพุทธเจ้าประทับนั่งบนดอกบัว ซึ่งลอยอยู่สูงขึ้นไปเหนือรูปม้า ภายในอุโบสถประดิษฐานพระพุทธรูปหยกขาวศิลปะพม่า นอกจากนี้ยังมีเจดีย์ 8 องค์ รอบอุโบสถแทนใบเสมากรมศิลปากร. "วัดหนองหอย" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 18 กรกฎาคม 2566. เข้าถึงจาก http://gis.finearts.go.th/fineart/
# ราชันน้ำตา อีบังวอน
ราชันน้ำตา อีบังวอน  เป็นซีรีส์โทรทัศน์ของเกาหลีใต้ที่นำแสดงโดยจู ซัง-อุก ในบทนำ เคบีเอสรื้อฟื้นซีรีส์ดราม่าอิงประวัติศาสตร์หลังจากผ่านไป 5 ปี เนื่องจากซีรีส์อิงประวัติศาสตร์เรื่องสุดท้ายของเคบีเอสคือ นักประดิษฐ์แห่งโชซอน ออกอากาศในปี 2016 ซีรีส์นำเสนอเรื่องราวของอี บังวอนหรือพระเจ้าแทจง กษัตริย์องค์ที่ 3 ของราชวงศ์โชซ็อนจากมุมมองใหม่ (ไม่เกี่ยวข้องกับละครทีวีเรื่อง Tears of the Dragon ในปี 1996-98) ออกอากาศตอนแรกทางช่อง KBS1 เมื่อวันที่ 11 ธันวาคม 2011 และออกอากาศในวันเสาร์และวันอาทิตย์ เวลา 21:40 น. (ตามเวลามาตรฐานเกาหลี) จนถึงวันที่ 1 พฤษภาคม 2012 จำนวน 32 ตอน

 เรื่องย่อ 
เปิดมุมมองใหม่เกี่ยวกับผู้นำอี บังวอนซึ่งร่วมก่อตั้งอาณาจักรโชซ็อนเมื่อโครยอถูกทำลายและโชซ็อนก่อตั้งขึ้น

 นักแสดง 
 นักแสดงหลัก 
 จู ซัง-อุก รับบท อี บัง-วอน, พระเจ้าแทจง
กษัตริย์องค์ที่ 3 แห่งโชซอน รู้จักกันในพระนาม "เจ้าชายจองอัน" (정안군)
 คิม ย็อง-ช็อล รับบท อี ซ็อง-กเย, พระเจ้าแทโจ
ผู้ก่อตั้งและปฐมกษัตริย์แห่งโชซ็อน
# มูลนิธิดอตเน็ต
มูลนิธิดอตเน็ตเป็นองค์กรที่จัดตั้งขึ้นเมื่อวันที่ 31 มีนาคม พ.ศ. 2557 โดย Microsoft เพื่อปรับปรุงการพัฒนา ซอฟต์แวร์โอเพ่นซอร์ส และการทำงานร่วมกันเกี่ยวกับเฟรมเวิร์ก ดอตเน็ต เปิดตัวในการประชุม Build 2014 ประจำปีที่จัดโดย Microsoft  มูลนิธินี้ไม่เชื่อเรื่องสิทธิ์การใช้งาน และโปรเจ็กต์ที่เข้าร่วมมูลนิธิมีอิสระที่จะเลือก สิทธิ์ใช้งานโอเพนซอร์ส ใดก็ได้ ตามที่กำหนดโดย Open Source Initiative (OSI)  มูลนิธิใช้ GitHub เพื่อโฮสต์โครงการโอเพ่นซอร์สที่มีอยู่ 

ผู้ใดก็ตามที่มีส่วนร่วมกับโครงการของมูลนิธิดอทเน็ต สามารถสมัครเป็นสมาชิกของมูลนิธิได้ สมาชิกสามารถลงคะแนนเสียงในการเลือกตั้งคณะกรรมการ และจะรักษาความแข็งแรงขององค์กร 

มูลนิธิเริ่มต้นด้วยโครงการ 24 โครงการภายใต้การดูแลของพวกเขา รวมไปถึง .NET Compiler Platform ("Roslyn") และ ASP โครงการโอเพ่นซอร์สในตระกูล NET ทั้งโอเพ่นซอร์สโดย Microsoft Open Technologies, Inc. (มส. โอเพ่นเทค). Paoli, Jean (April 3, 2014).  Xamarin มีส่วนร่วมในโครงการหกโครงการ รวมถึงไลบรารีอีเมลแบบโอเพ่นซอร์ส MimeKit และ MailKit   เป็นสจ๊วตของโครงการที่ใช้งานอยู่ 556 โครงการ  รวมถึง : NET, Entity Framework (EF), Managed Extensibility Framework (MEF), MSBuild, NuGet, Orchard CMS และ WorldWide Telescope หลายโครงการเหล่านี้อยู่ในแกลเลอรีโครงการ Outercurve Foundation

, board of directors ของมูลนิธิประกอบไปด้วย Bill Wagner, Javier Lozano, Rich Lander, Frank Odoom, Mattias Karlsson, Rob Prouse and Shawn Wildermuth.
# นายหน้าขู่กิน
"นายหน้าขู่กิน"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาเมื่อเดือนมีนาคม ค.ศ. 1904 และตีพิมพ์ใน นิตยสารสแตรนด์ในสหราชอาณาจักรในเดือนเมษายน ค.ศ. 1904 เป็นเรื่องสั้นลำดับที่ 7 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ในปี ค.ศ. 1905

 ประวัติการตีพิมพ์ 
"นายหน้าขู่กิน" ตีพิมพ์ครั้งแรกในสหรัฐอเมริกาในนิตยสารคอลเลียร์เมื่อวันที่ 26 มีนาคม ค.ศ. 1904 และตีพิมพ์ในสหราชอาณาจักรในนิตยสารสแตรนด์เมื่อเดือนเมษายน ค.ศ. 1904Smith (2014), p. 128. ในนิตยสารคอลเลียร์มีภาพวาดประกอบ 6 ภาพวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ตCawthorne (2011), p. 124. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905Cawthorne (2011), p. 110.
# เขตเซนต์ปีเตอร์
เซนต์ปีเตอร์  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์จอห์น (ทางทิศเหนือ) เขตเซนต์แอนดรูว์ (ทางทิศตะวันออก) และเขตเซนต์โจเซฟ (ทางทิศใต้) มีพื้นที่ 27.7 ตารางกิโลเมตร (10.74 ตารางไมล์) และมีประชากร 1,452 คน ถือเป็นเขตที่มีประชากรน้อยที่สุดในประเทศCensus statistics for Dominica  at GeoHive. Retrieved July 21, 2006.
# ฮวัง ซา-ย็อง
ฮวัง ซา-ย็อง (1775-10 ธันวาคม 1801) เป็นขุนนางชาวโชซ็อนและเป็นมรณสักขีในคริสตจักรคาทอลิก ชื่อบัพติศมาของเขาคืออเล็กซิส의정부 교구 ในเดือนกุมภาพันธ์ 1801 เมื่อเกิดเหตุการณ์การกวาดล้างปีซินยู เขาหนีจากฮันยาง เมื่อคำสารภาพของช็อง ยัก-ย็อง ทำให้รู้ว่าเขาเป็นคาทอลิกจึงมีคำสั่งจับกุม이덕일 <정약용과 그의 형제들 2>김영사 2004년 p94 ขณะซ่อนตัว เขาแจ้งให้บิชอปกูเวียทราบถึงความเป็นจริงของการกวาดล้าง และเขียน 'สมุดปกขาว' ร้องขอให้ระดมกำลังทหารของราชวงศ์ชิงเพื่อเสรีภาพทางความเชื่อ แต่ถูกจับกุมในเดือนกันยายนโดยไม่มีการส่งมอบสมุดปกขาว และเขาถูกตัดสินประหารชีวิตด้วยการแยกร่างเป็นชิ้น ๆ นอกประตูซอโซมุน이덕일 <정약용과 그의 형제들 2>김영사 2004년 p119
# ฮันเต๊ก
ฮันเต๊ก มีชื่อในภาษาจีนกลางว่า หาน เต๋อ  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นขุนพลของมณฑลเลียงจิ๋วแห่งรัฐวุยก๊กในยุคสามก๊ก  เชี่ยวชาญการใช้ขวานใหญ่เป็นอาวุธ

ฮันเต๊กเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
ฮันเต๊กปรากฏเป็นตัวละครในนวนิยายสามก๊กตอนที่ 92 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 ซีเชียง) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเต๊กมีบุตรชาย 4 คนที่ล้วนมีความสามารถในการรบ เชี่ยวชาญการขี่ม้าและยิงเกาทัณฑ์ และติดตามฮันเต๊กผู้บิดามาร่วมรบด้วย บุตรชายทั้ง 4 คนได้แก่ ฮันเอ๋ง (韓瑛 หาน อิง) บุตรชายคนโต ฮันเอี๋ยว (韓瑤 หาน เหยา) บุตรชายคนรอง ฮันเขง (韓瓊 หาน ฉฺยง) บุตรชายคนที่สาม และฮันกี๋ (韓琪 หาน ฉี) บุตรชายคนทีสี่

ฮันเต๊กและบุตรชายรวม 5 คนเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 เฟิ่งหมิงชาน) ฮันเอ๋ง ฮันเขง และฮันกี๋ถูกเตียวจูล่งสังหารในที่รบ ส่วนฮันเอี๋ยวถูกเตียวจูล่งจับเป็น ฮันเต๊กไม่สามารถต้านทานการรบของเตียวจูล่งได้จึงล่าถอยแล้วไปร้องไห้แจ้งเรื่องราวที่เกิดขึ้นกับแฮหัวหลิม แฮหัวหลิมจึงนำทัพไปยังแนวหน้าด้วยตนเอง ฮันเต๊กที่ติดตามแฮหัวหลิมมาด้วยขับม้าออกรบเป็นคนแรก และถูกเตียวจูล่งแทงตกจากหลังม้าเสียชีวิตภายในสามเพลงรบสามก๊ก (ซานกั๋วเหยี่ยนอี้) ตอนที่ 92.
# อาฆาตนโปเลียน
"อาฆาตนโปเลียน"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารคอลเลียร์ในสหรัฐอเมริกาเมื่อเดือนเมษายน ค.ศ. 1904 และตีพิมพ์ใน นิตยสารสแตรนด์ในสหราชอาณาจักรในเดือนพฤษภาคม ค.ศ. 1904 เป็นเรื่องสั้นลำดับที่ 8 จากทั้งหมด 13 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ในปี ค.ศ. 1905

 ประวัติการตีพิมพ์ 
"อาฆาตนโปเลียน" ตีพิมพ์ครั้งแรกในสหรัฐอเมริกาในนิตยสารคอลเลียร์เมื่อวันที่ 30 เมษายน ค.ศ. 1904 และตีพิมพ์ในสหราชอาณาจักรในนิตยสารสแตรนด์เมื่อเดือนพฤษภาคม ค.ศ. 1904Smith (2014), p. 127. ในนิตยสารคอลเลียร์มีภาพวาดประกอบ 6 ภาพวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ตCawthorne (2011), p. 126. เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด คืนชีพ ซึ่งตีพิมพ์ในสหรัฐอเมริกาในเดือนกุมภาพันธ์ ค.ศ. 1905 และในสหราชอาณาจักรในเดือนมีนาคม ค.ศ. 1905Cawthorne (2011), p. 110.
# มอร์แกน วอลเลน
มอร์แกน โคล วอลเลน  (เกิด 13 พฤษภาคม ค.ศ. 1993) เป็นนักร้องและนักแต่งเพลงคันทรีชาวอเมริกัน เขาร่วมประกวดในรายการเดอะวอยซ์ซีซันที่หก ทีแรกอยู่ทีมของอัชเชอร์ ต่อมาอยู่ทีมของแอดัม เลอวีน หลังจากถูกคัดออกในซีซันนั้น เขาเซ็นสัญญากับค่ายพานาเซียเรเคิดส์ ออกอีพีชุดแรกชื่อ สแตนด์อะโลน ในปี 2015

ในปี 2016 วอลเลนเซ็นสัญญากับค่ายบิกลาวด์ ในปี 2018 ออกอัลบัมเปิดตัว อิฟไอโนว์มี อัลบัมประกอบด้วยซิงเกิล "อัปดาวน์" (ร้องร่วมกับฟลอริดาจอร์เจียไลน์) "วิสกีกลาสซิส" และ "เชสซิงยู" อัลบั้ม อิฟไอโนว์มี ขึ้นอันดับหนึ่งในชาร์ตอัลบัมเพลงคันทรีของบิลบอร์ด อัลบัมที่สอง แดนเจอรัส: เดอะดับเบิลอัลบัม ออกในเดือนมกราคม 2021 และต่อมาในเดือนกุมภาพันธ์ เป็นอัลบัมเดียวในประวัติศาสตร์ของชาร์ตบิลบอร์ด 200 ที่ติดอันดับหนึ่งตลอดเจ็ดสัปดาห์แรก และติดอันดับหนึ่งได้ทั้งหมดสิบสัปดาห์ อัลบัมมีซิงเกิล "มอร์แดนมายโฮมทาวน์" "7 ซัมเมอส์" และ "เวสติดออนยู" 

อัลบัมที่สาม วันทิงแอตอะไทม์ (2023) ขึ้นอันดับหนึ่งบนชาร์ตบิลบอร์ด 200 และทุกเพลงในอัลบัมติดชาร์ตบิลบอร์ดฮอต 100 ทำลายสถิติศิลปินที่มีเพลงติดชาร์ตมากที่สุดในครั้งเดียว ซิงเกิล "ลาสต์ไนต์" ขึ้นอันดับหนึ่งในชาร์ตบิลบอร์ดฮอต 100 เป็นซิงเกิลแรก
# ฮวัง จ็อง-มิน
ฮวัง จ็อง-มิน (เกิด 1 กันยายน 1970) เป็นนักแสดงชาวเกาหลีใต้ เขาเป็น 1 ในนักแสดงที่ทำรายได้สูงสุดในเกาหลีใต้ และแสดงในภาพยนตร์ฮิตในบ็อกซ์ออฟฟิศหลายเรื่อง เช่น กี่หมื่นวัน..ไม่ลืมคำสัญญาพ่อ (2014), ขอโทษที! ปืนพี่มันลั่น! (2015), แด่มิตรภาพสุดขอบฟ้า  (2015), อัยการเลือดเดือด (2015) และ ฆาตกรรมอำปีศาจ (2016) ฮวังเป็นนักแสดงคนที่ 3 ของเกาหลีใต้ที่ได้เป็นส่วนหนึ่งของ "100 Million Viewer Club" ในชุงมู-โร

 อาชีพ 
 1995–2004: จุดเริ่มต้นและการเปลี่ยนผ่านเข้าสู่วงการภาพยนตร์ 
ฮวัง จ็อง-มิน เริ่มต้นอาชีพการแสดงของเขาในละครเพลง โดยเปิดตัวการแสดงครั้งแรกในละครเพลงเรื่อง Line 1 ในปี 1995Choi, Min-woo (2 April 2006). . Korea JoongAng Daily. Retrieved 2013-03-24.Park, Min-young (14 March 2011). "Icon of Korean theater celebrates 20th anniversary" . The Korea Herald. Retrieved 2013-03-24. จากนั้นเขาได้แสดงในละครเพลงและละครเวทีในแทฮังโน เช่น จีซัสไครสต์ซูเปอร์สตาร์ และ แคตส์

แม้จะมีอาชีพการแสดงละครเวที แต่ฮวังก็มีปัญหาในการเปลี่ยนไปแสดงภาพยนตร์ เขาผ่านการต่อสู้อันยาวนานเพื่อให้ได้รับการยอมรับ โดยผู้คนต่างบอกว่าเขา "ไม่มีบทที่เหมาะสม" เขาเคยคิดที่จะล้มเลิกความฝันของเขา แต่เขามีความเชื่อมั่นที่จะเดินบนเส้นทางการแสดง ฮวังกล่าวว่า "หลังจากเริ่มสนใจเกี่ยวกับละครเวทีและความรู้สึกที่ได้เป็นคนคนนั้นบนเวที ผมไม่เคยคิดเรื่องอื่นเลย ผมไม่เคยหวั่นไหว นั่นคือสิ่งหนึ่งที่ผมพูดได้อย่างมั่นใจ"
# โรงเรียนธนบุรีวรเทพีพลารักษ์
โรงเรียนธนบุรีวรเทพีพลารักษ์ (อักษรย่อ : ธ.บ.ว./ TBW) เป็นโรงเรียนสหศึกษา ระดับชั้น มัธยมศึกษา สังกัดสำนักงานเขตพื้นที่การศึกษามัธยมศึกษาเขต 1 สำนักงานคณะกรรมการการศึกษาขั้นพื้นฐาน (ชื่อเดิม: กรมสามัญศึกษา) กระทรวงศึกษาธิการ ก่อตั้งโดย ขุนวรเทพีพลารักษ์ (แม้น จวบสินเอี่ยม) ได้รับการสถาปนาขึ้นในวันที่ 6 ธันวาคม 2525 โดยเป็นโรงเรียนรัฐบาลของประเทศไทย
# พลยุทธ อังกินันทน์
พลยุทธ อังกินันทน์ (เกิด 21 กันยายน พ.ศ. 2517) นักการเมืองและนักธุรกิจชาวไทย อดีตรองนายกเทศมนตรีเมืองเพชรบุรี และอดีตหัวหน้ากลุ่มผาดhttps://www.facebook.com/Pholyuth.For.Mayor

 ประวัติ 
พลยุทธ อังกินันทน์ ชื่อเล่น "เปี๊ยบ" เกิดเมื่อวันที่ 21 กันยายน พ.ศ. 2517 เป็นบุตรคนที่ 4 ของนายยุทธ อังกินันทน์ อดีตรัฐมนตรี (ส.ส.เพชรบุรี 7 สมัยติดต่อกัน) กับนางบุปผา รอบรู้ (อังกินันทน์) อดีตนายกเทศมนตรีเมืองเพชรบุรีหลายสมัยติดต่อกันhttps://siamrath.co.th/n/424370

 งานการเมือง 
พลยุทธเริ่มเล่นการเมืองในปี พ.ศ. 2542 โดยได้รับเลือกตั้งเป็น สมาชิกสภาเทศบาลเมืองเพขรบุรี ในนามกลุ่มผาดต่อมาในปี พ.ศ. 2546 พลยุทธได้รับการเลือกตั้งให้เป็นเลขานุการนายกเทศมนตรีเมืองเพชรบุรีจนถึงปี พ.ศ. 2552 พลยุทธเริ่มดำรงตำแหน่งรองนายกเทศมนตรีเมืองเพชรบุรีเมื่อปี พ.ศ. 2552 ถึง 1 กุมภาพันธ์ พ.ศ. 2564 โดยมารับช่วงต่อจากพี่ชาย ยุทธพล อังกินันทน์ เนื่องจากได้รับเลือกตั้งเป็นสมาชิกสภาผู้แทนราษฎร ในขณะนั้นhttp://www.phetchaburicity.go.th/home/index.php?option=com_content&view=article&id=1302:2020-11-30-08-53-25&catid=45:2013-08-15-17-41-38&Itemid=79 ในปี พ.ศ. 2564 พลยุทธได้รับเลือกให้เป็นหัวหน้ากลุ่มผาดหลังจาก ยุทธ อังกินันทน์ ได้หมดวาระในยุคกลุ่มผาดภายใต้ทีมบริหารพลยุทธได้มีการเปลี่ยนแปลงหลายอย่างไม่ว่าจะเป็นสโลแกนโลโก้และนโยบายเป็นต้นหลังจากยุทธ อังกินันทน์ผู้เป็นพ่อได้ว่างมือทางการเมืองพลยุทธได้ความไว้วางใจให้ลงเลือกตั้งเป็นนายกเทศมนตรีเมืองเพชรบุรีในนามกลุ่มผาด พลยุทธได้รับเป็นผู้สมัครหมายเลข 1 แต่ไม่ได้รับการเลือกตั้งโดยแพ้คู่แข่งอันดับ 1 ไปเพียง 206 คะแนน ต่อมาปี 2567 กลุ่มผาดได้เลือกหัวหน้ากลุ่มใหม่อีกครั้ง ปรากฏว่า พี่ชาย ยุทธพล อังกินันทน์ ได้เป็นเป็นหัวหน้ากลุ่มแทนพลยุทธ ผู้เป็นน้องนั่นเอง

 งานธุรกิจ 
นอกจากการเป็นการเมืองแล้ว พลยุทธยังประกอบอาชีพธุรกิจโรงงานนำ้แข็งโดยเป็นประธานกรรม บจก.ชะอำธารทิพย์ และทำเกษตรกรนาเกลืออีกด้วยhttps://www.facebook.com/IceFactoryChaAm

 ชิวิตส่วนตัว 
พลยุทธสมรสกับ สรินทร์ เวชโอสถ เมื่อปี พ.ศ. 2549 และมีบุตร 2 คนพลยุทธมีความสนใจทางด้านดนตรีและกีฬาเปงานอดิเรก

 ประสบการณ์ทำงาน 

 รองนายกฯเมืองเพชรบุรี ด้านสาธารณสุข
 ประธานกรรมการ บริษัท ชะอำธารทิพย์ จำกัด
 ประธานกรรมการ บริษัท พี.เอ. พรอสเพอร์ จำกัด
 ประธานสหกรณ์เครดิตยูเนี่ยน ชุมชนเมืองเพชรบุรี
 เลขานุการนายกฯเมืองเพชรบุรี
 ประธานชุมชนจันทราวาส

 การศึกษา 

 โรงเรียนอรุณประดิษฐ
 โรงเรียนวชิราวุธวิทยาลัย
 โรงเรียนพรหมานุสรณ์
 All Saint College
 The Art Institute of Fort Lauderdale
 สถาบันบัณฑิตพัฒนบริหารศาสตร์ (NIDA)https://www.facebook.com/profile.php?id=100027859579990

 เครื่องราชอิสริยาภรณ์
# รายชื่อเมืองและหมู่บ้านในประเทศดอมินีกา
นี่คือรายชื่อเมืองและหมู่บ้านในประเทศดอมินีกา ในที่นี้จะจำแนกถิ่นฐานประเภทต่าง ๆ โดยใช้คำจำกัดความดังต่อไปนี้
นคร : ถิ่นฐานใด ๆ ที่ระบุไว้ในเว็บไซต์ world-gazetteer.com ว่ามีจำนวนประชากรประมาณ 75,000 คนขึ้นไป ไม่มีนิคมใดในดอมินีกาที่มีลักษณะเป็นนครตามคำจำกัดความนี้
เมือง : ถิ่นฐานใด ๆ ที่ระบุไว้ในเว็บไซต์ world-gazetteer.com ว่ามีจำนวนประชากรระหว่าง 750 ถึง 75,000 คน
หมู่บ้าน : ถิ่นฐานใด ๆ ที่ไม่ได้มีระบุไว้ในเว็บไซต์ world-gazetteer.com หรือมีจำนวนประชากรน้อยกว่า 750 คน
ชุมชนหมู่บ้าน : ถิ่นฐานใด ๆ ที่ไม่ได้มีระบุไว้ในเว็บไซต์ world-gazetteer.com และภาพถ่ายดาวเทียมของกูเกิล แผนที่ แสดงให้เห็นว่ามีขนาดเล็กเกินกว่าจะถือว่าเป็นหมู่บ้าน
ละแวกบ้าน : การแบ่งเขตทางภูมิศาสตร์อย่างชัดเจนของถิ่นฐานต่าง ๆ ข้างต้น

รายชื่อเมือง
นี่คือรายชื่อเมืองของประเทศดอมินีกา
ชื่อเมือง อักษรโรมัน ประชากร  คาสเซิลบรูซ Castle Bruce  เคนฟีลด์ Canefield  แคลิบิชี Calibishie  ซูฟรีแยร์ Soufrière  เซนต์โจเซฟ Saint Joseph  บาวี (ซอลส์บรี) Barroui (Salisbury)  เบเรกัว (แกรนด์เบย์) Berekua (Grand Bay)  ปวงต์มีแชล Pointe Michel  พอร์ตสมัท (กร็องต็องส์) Portsmouth (Grand-Anse)  มารีโก Marigot  มาโอ Mahaut  รอซาลี Rosalie  โรโซ Roseau  ลาแปลน La Plaine  วุดเฟิร์ดฮิลล์ Woodford Hill  เวสลีย์ (ลาซัว) Wesley (La Soie)  แอตกินสัน  Atkinson 

รายชื่อหมู่บ้าน
นี่คือรายชื่อหมู่บ้านของประเทศดอมินีกา
ชื่อหมู่บ้าน อักษรโรมัน ประชากร  อ็องส์ ดู เม Anse du Mé  บาเกอแตล Bagatelle  บาตากา Bataka  เบลส์ Belles  เบลวิว โชแปง Bellevue Chopin  เบนซ์ Bense  บีออช Bioche  โบเอทิกา Boetica  บอร์นส์ Bornes  แคมป์เบลล์ Campbell  กาปูซิน Capucin  คลิฟตัน Clifton  โกลีโฮต์ Colihaut  คอทเทจ Cottage  คูลิบิสตรี Coulibistrie  เดอลีซ Delices  ดูบลัง Dublanc  ดูบุค Dubuc  เอกเกิลสตัน Eggleston  ฟงด์ กานี Fond Cani  ฟงด์ แซงต์ ฌอง Fond St. Jean  กาลียง Galion  จิรอเดล Giraudel  กู๊ดโฮป Good Hope  กู๊ดวิลล์ Goodwill  แกรนด์เบย์ Grandbay  แกรนด์ ฟงด์ Grand Fond  โลดา Laudat  เลย์ยู Layou  ลูบิแยร์ Loubiere  แมสซาเคอร์ Massacre  เมโร Mero  มอร์น ดาเนียล Morne Daniel  มอร์น พรอสเพอร์ Morne Prosper  เป บูช Paix Bouche  เพนวิลล์ Penville  เปอตีต์ ซาวาน Petite Savanne  เปอตีต์ ซูฟริแยร์ Petite Soufriere  ปีแชอแล็ง Pichelin  แซงต์ โซเวอร์ San Sauveur  ซาลีเบีย Salybia  สกอตส์เฮด Scotts Head  สต็อกฟาร์ม Stockfarm  สโตว์ Stowe  ทาเนอแตน Tanetane  ตารู Tarou  ทีโบ Thibaud  ตูการี Toucari  ทราฟัลการ์ Trafalgar  วิแยย์ กาซ Vieille Case  วอร์เนอร์ Warner  ว็อตเทิน วาเวน Wotten Waven 

ดูเพิ่ม
 เขตของประเทศดอมินีกา
# เขตเซนต์แพทริก
เซนต์แพทริก  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์มาร์ก เขตเซนต์ลู้ก  เขตเซนต์จอร์จ (ทางทิศตะวันตก) และเขตเซนต์เดวิด (ทางทิศเหนือ) มีพื้นที่ 84.4 ตารางกิโลเมตร (32.59 ตารางไมล์) และมีประชากร 8,383 คนCensus statistics for Dominica  at GeoHive. Retrieved July 21, 2006.
# ไม่เป็นรอง
"ไม่เป็นรอง" เป็นซิงเกิลของวงดนตรีค็อกเทล ประพันธ์คำร้อง-แต่งทำนองโดย ปัณฑพล ประสารราชกิจ เรียบเรียงโดยวงค็อกเทล, ธิติวัฒน์ รองทอง และ กร มหาดำรงค์กุล ออกจำหน่ายในวันที่ 23 สิงหาคม พ.ศ. 2565 โดยเดิมเป็นเพลงที่เผยแพร่เพื่อโปรโมทเกม "Nine Songs of Fantasy ตำนานเพลงรักเก้าสวรรค์" แต่ได้รับความนิยมตั้งแต่ช่วงหาเสียงของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 หลังจากมีแฟนคลับของพรรคก้าวไกล นำเพลงนี้ไปประกอบคลิปที่เกี่ยวข้องกับพรรคในสื่อสังคมต่าง ๆ จนเป็นที่นิยม

"ไม่เป็นรอง" มีแก่นเรื่องเกี่ยวกับความหลงใหลในความรักของคู่ที่ไม่สามารถเป็นคู่กันได้ มีเนื้อหาพูดถึงการทุ่มเทเพื่อความรัก เพื่อพิสูจน์ใจต่อคนที่ตัวเองรัก ซึ่งไม่ว่าจะมีความหวังอยู่แค่ไหน ตนจะสู้กับคนอื่นได้หรือไม่ แต่ก็พร้อมที่จะยอมทุ่มเทหมดหัวใจในการแข่งขันประลองหัวใจบนสมรภูมิแห่งความรักครั้งนี้ โดยใช้คำร้องที่เข้าใจง่ายและมีความอ่อนไหวต่ออารมณ์ของผู้ฟัง ส่วนดนตรี เป็นแนวเอเชียนป็อปร็อก เสริมเครื่องดนตรีของจีนเข้ามาทั้งในทำนองและดนตรี และบรรเลงออร์เคสตราโดย 28ORCHESTRA

 ผู้มีส่วนร่วมทำเพลง 
 ค็อกเทล – ศิลปิน, เรียบเรียง, โปรดิวเซอร์

 ปัณฑพล ประสารราชกิจ (โอม) – ร้องนำ, คำร้อง, ทำนอง
 ชวรัตน์ หรรษคุณาฒัย (เชา) – กีตาร์
 เกริกเกียรติ สว่างวงศ์ (ปาร์ค) – กีตาร์เบส
 ฟิลิปส์ เปรมสิริกรณ์ (ฟิลิปส์) – กลอง

 ผู้มีส่วนร่วมอื่น ๆ 

 พณิช ฉ่ำวิเศษ – ผู้จัดการวง
 ธิติวัฒน์ รองทอง – เรียบเรียง, เรียบเรียงออร์เคสตรา, คอรัส
 กร มหาดำรงค์กุล – เรียบเรียง, วิศวกรบันทึกเสียง, แก้ไข, ผสมเสียง, ทำมาสเตอร์
 ทฤษฎี ณ พัทลุง – เรียบเรียงออร์เคสตรา, วาทยกร
 28ORCHESTRA – ออร์เคสตรา 

 ปรีดา เกศดี – เปียโน
 ฐิติกร โรยมณี – วิศวกรบันทึกเสียง
 สุทธิพัฒน์ คุณากร – วิศวกรบันทึกเสียง
 จารุพันธ์ ศรีม่วงกลาง – วิศวกรบันทึกเสียง
 ปุณยวีร์ ไกรลาศ – ผู้ช่วยวิศวกร
# คลองท่าแพ (จังหวัดสตูล)
คลองท่าแพ คลองบาราเกต หรือ คลองการะเก เป็นคลองสำคัญในจังหวัดสตูล มีต้นน้ำอยู่บริเวณเขาสามยอด ดอนสีเดน ไหลผ่านอำเภอควนกาหลงผ่านอำเภอท่าแพจากนั้นไหลออกสู่ทะเลที่ปากอ่าวเกาะแดง คลองมีความยาว 44.58 กิโลเมตร จากข้อมูลของแผนพัฒนาจังหวัดสตูล 4 ปี (พ.ศ. 2561–2564) คลองท่าแพมีพื้นที่รับน้ำฝน 452.16 ตารางกิโลเมตร ปริมาณน้ำฝนเฉลี่ย 2,200 มิลลิเมตรต่อปี ปริมาณน้ำท่าเฉลี่ย 1,100 ล้านลูกบาศก์เมตรต่อปี

จากแผนที่วาด ชื่อ Map of Kingdom of siam and cochin china จัดทำขึ้นเมื่อ พ.ศ. 2371 โดยชาวตะวันตก ปรากฏชื่อเมืองและท่าเรือในชื่อ เมราหิต (Meerahit) หรือ บาราเก็ต ซึ่งมีลักษณะเป็นท่าเรือและชุมชนใหญ่ที่พ่อค้าชาวตะวันตกแวะซื้อขายสินค้า ชื่อ บาราเก็ต หรือ เบอรากิต เป็นภาษามลายู แปลว่า "ท่าแพ"
# เขตเซนต์จอห์น
เซนต์จอห์น  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์แอนดรูว์ (ทางทิศตะวันออก) และเขตเซนต์ปีเตอร์และแม่น้ำแอ็สปาญอล (ทางทิศใต้) มีพื้นที่ 59 ตารางกิโลเมตร (22.78 ตารางไมล์)Figures provided by the Lands and Surveys Division of the Ministry of Agriculture, Cork Street, Roseau, Dominica.
และมีประชากร 6,561 คน โดยเกือบครึ่งหนึ่งในจำนวนนี้ (2,977 คน) อาศัยอยู่ในเมืองหลักพอร์ตสมัท (หรือที่ชาวบ้านเรียกว่ากร็องต็องส์) ซึ่งเป็นเมืองที่ใหญ่เป็นอันดับที่สองของประเทศCommonwealth of Dominica, Population and Housing Census—2001. Roseau, Dominica: Central Statistical Office, Ministry of Finance and Planning, Kennedy Avenue, 2001.
# เขตเซนต์มาร์ก
เซนต์มาร์ก  เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์ลู้ก (ทางทิศเหนือ) และเขตเซนต์แพทริก (ทางทิศตะวันออก)  มีพื้นที่เพียง 9.9 ตารางกิโลเมตร (2 ตารางไมล์)Figures provided by the Lands and Surveys Division of the Ministry of Agriculture, Cork Street, Roseau, Dominica. ทำให้เขตนี้เป็นเขตที่มีขนาดเล็กที่สุดในประเทศ และมีประชากร 1,834 คนจากการสำรวจสำมะโนประชากร ค.ศ. 2011
# การรุกรานศรีวิชัยของโจฬะ
ใน ค.ศ. 1025 จักรพรรดิราเชนทราที่ 1 แห่งโจฬะ ทรงริเริ่มการรุกรานทางทะเลต่ออาณาจักรศรีวิชัยในเอเชียตะวันออกเฉียงใต้ภาคพื้นสมุทร การทัพโพ้นทะเลของราเชนทราต่อศรีวิชัยถือเป็นเหตุการณ์จำเพาะในประวัติศาสตร์อินเดีย พื้นที่บางแห่งในประเทศอินโดนีเซียและคาบสมุทรมลายูในปัจจุบันถูกราเชนทราที่ 1 แห่งโจฬะเข้ารุกรานNagapattinam to Suvarnadwipa: Reflections on the Chola Naval Expeditions to Southeast Asia by Hermann Kulke,K Kesavapany,Vijay Sakhuja p.170Trade and Trade Routes in Ancient India  by Moti Chandra p.214 การรุกรานของโจฬะขยายสมาคมพ่อค้าของชาวทมิฬอย่าง Manigramam, Ayyavole และ Ainnurruvar ในเอเชียตะวันออกเฉียงใต้มากกว่าเดิมBuddhism, Diplomacy, and Trade: The Realignment of Sino-Indian Relations 600-1400 by Tansen Sen p.159Power and Plenty: Trade, War, and the World Economy in the Second Millennium  by Ronald Findlay,Kevin H. O'Rourke p.69Wink, André, Al-Hind: The Making of the Indo-Islamic World, Vol. I, Early Medieval India and the Expansion of Islam: 7th-11th centuries, p.325, Ancient Indian History and Civilization  by Sailendra Nath Sen p.564 การรุกรานนี้นำไปสู่การล่มสลายของราชวงศ์ไศเลนทร์ของศรีวิชัย และยังตรงกับช่วงการเดินทางกลับมาของ Atiśa นักวิชาการชาวพุทธผู้ยิ่งใหญ่ จากเกาะสุมาตราไปยังอินเดียกับทิเบตใน ค.ศ. 1025Atisa and Tibet: Life and Works of Dipamkara Srijnana  by  Alaka Chattopadhyaya p.91
# วัดใหญ่ชัยมงคล (จังหวัดสุโขทัย)
วัดใหญ่ชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ไชยมงคล อำเภอทุ่งเสลี่ยม จังหวัดสุโขทัย เป็นโบราณสถานขนาดใหญ่ที่สุดในเมืองบางขลังโดยอยู่นอกเมืองทางด้านทิศเหนือ มีเนื้อที่ 8 ไร่ 130 ตารางวา

วัดใหญ่ชัยมงคล หรือชาวบ้านเรียกว่า วัดใหญ่ หรือ วัดบางขลัง ตามหลักฐานทางโบราณคดี น่าจะเป็นโบราณสถานที่นิยมสร้างในสมัยพระมหาธรรมราชาลิไทกรมศิลปากร. "วัดใหญ่ชัยมงคล" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 19 กรกฎาคม 2566. เข้าถึงจาก http://gis.finearts.go.th/fineart/ ขึ้นทะเบียนเป็นโบราณสถานเมื่อวันที่ 29 กันยายน พ.ศ. 2540

วัดใหญ่ชัยมงคลตั้งเป็นวัดเมื่อ พ.ศ. 2529 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2565 กรมศิลปากรดำเนินการขุดแต่งโบราณสถานวัดใหญ่ชัยมงคล เมื่อ พ.ศ. 2544

ภายในเขตกำแพงแก้ว มีเจดีย์ประธานก่อด้วยศิลาแลงเป็นทรงพุ่มข้าวบิณฑ์หรือทรงดอกบัวตูม ปัจจุบันได้พังทลายลงมาปรากฏยอดทรงดอกบัวตูมตกอยู่ใกล้ ๆ เชื่อกันว่าเป็นที่ประดิษฐานพระบรมธาตุประจําเมือง ปัจจุบันได้รับการบูรณะให้เป็นองค์สมบูรณ์แล้ว มีวิหารหันหน้าไปทางทิศตะวันออกและมีเจดีย์รายกระจายอยู่อีกหลายองค์ วิหารที่ตั้งอยู่ทางด้านทิศเหนือของเจดีย์ประธาน น่าจะสร้างสมัยหลังเจดีย์ต่าง ๆ
# อุทยานแห่งชาติมอร์นทรัวปีตง
อุทยานแห่งชาติมอร์นทรัวปีตง  เป็นอุทยานแห่งชาติในประเทศดอมินีกา จัดตั้งขึ้นในเดือนกรกฎาคม ค.ศ. 1975 โดยเป็นอุทยานแห่งชาติแห่งแรกที่จัดตั้งขึ้นอย่างถูกกฎหมายในประเทศ และกลายเป็นแหล่งมรดกโลกในปี 1997 อุทยานแห่งนี้ตั้งชื่อตามภูเขาที่สูงที่สุดมอร์นทรัวปีตง ซึ่งแปลว่าภูเขาที่มียอดเขาสามยอด ซึ่งเป็นพื้นที่ที่มีการระเบิดของภูเขาไฟที่สำคัญ ลักษณะเด่นภายในอุทยาน ได้แก่ หุบเขาแห่งความอ้างว้าง พื้นที่บ่อโคลนเดือดและน้ำพุร้อนขนาดเล็ก ทะเลสาบเดือด ช่องเขาตีโต และสระมรกต ภูเขานี้เป็นยอดเขาที่สูงเป็นอันดับสองในประเทศ รองจากมอร์นไดอะบลอติน ซึ่งสูงกว่า 1,447 เมตร (4,747 ฟุต)
# คาสเซิลบรูซ
คาสเซิลบรูซ  เป็นเมืองชายฝั่งตะวันออกของประเทศดอมินีกา มีประชากร 1,339 คนCommonwealth of Dominica, Population and Housing Census — 2001. Roseau, Dominica: Central Statistical Office, Ministry of Finance and Planning, Kennedy Avenue, 2001. ถือเป็นเป็นเมืองที่ใหญ่ที่สุดในเขตเซนต์เดวิด และเป็นเมืองหลักของเขต